ຮົງກົງ ເລີ້ມການດຳເນີນຄະດີ ຕໍ່ກຸ່ມນັກເຄື່ອນໄຫວ 9 ຄົນ ທີ່ເຂົ້າຮ່ວມການປະທ້ວງເພື່ອປະຊາທິປະໄຕຄັ້ງໃຫຍ່ ໃນປີ 2019 
ການ ດຳເນີນຄະດີ ບັນດາຫົວໜ້າປະທ້ວງຂະໜາດໃຫຍ່ ຕໍ່ຕ້ານລັດຖະບານ ທີ່ບໍ່ໄດ້ຮັບອະນຸຍາດ ໃນປີ 2019 ກຳລັງມີຂຶ້ມ ຢູ່ໃນຮົງກົງ ໃນວັນອັງຄານມື້ນີ້.
ກຸ່ມພວກນັກເຄື່ອນໄຫວເພື່ອປະຊາທິປະໄຕໃນຮົງກົງ 9 ຄົນ ໄດ້ຖືກດຳເນີນຄະດີໃນວັນ ອັງຄານມື້ນີ້ ໃນຖານເຂົ້າຮ່ວມປະທ້ວງຂະໜາດໃຫຍ່ຕໍ່ຕ້ານລັດຖະບານ ທີ່ບໍ່ໄດ້ຮັບອະ ນຸຍາດໃນປີ 2019 ພວກນັກເຄື່ອນໄຫວທີ່ເຂົ້າຮ່ວມ ມີທັງຜູ້ເຖົ້າອາຍຸ 82 ປີ ທ່ານມາຕິນ ລີ ທ່່ານ ຈີມມີ ລາຍ ເຈົ້າຂອງບໍລິສັດສື່ມວນຊົນຍັກໃຫຍ່ ແລະທ່ານກວັອກ-ຮັງ ຊຶ່ງເປັນ ທີ່ຮູ້ກັນດີໃນຊື່ ລອງ ແຮ ພາກັນຖືກກ່າວຫາວ່າ ຈັດຕັ້ງຫຼືເຂົ້າຮ່ວມປະທ້ວງ ໃນ ວັນທີ 18 ສິງຫາປີ 2019 ທີ່ ໄດ້ດຶງດູດເອົາຫຼາຍກວ່າ 1 ລ້ານຄົນ ເຂົ້າຮ່ວມ ພວກນັກເຄື່ອນໄຫວເຈັດຄົນບໍ່ຍອມຮັບ ວ່າມີຄວາມຜິດ ໃນຂະນະທີ່ສອງຄົນຮັບ ສາລະພາບຜິດ ຄືທ່ານໂອ ນັອກ-ຮິນ ເປັນຜູ້ຈັດ ຕັ້ງແລະເຂົ້າຮ່ວມໃນການໂຮມ ຊຸມນຸມທີ່ຜິດກົດໝາຍ ແລະທ່ານເລິງ ຢູ-ຈັງ ເຂົ້າຮ່ວມ ໃນການໂຮມຊຸມນຸມ ທີ່ ຜິດກົດໝາຍດັ່ງກ່າວ ການເດີນຂະບວນປະທ້ວງ ແມ່ນນຶ່ງໃນການໂຮມຊຸມນຸມທີີ່ໃຫຍ່ສຸດ ຢູ່ໃນຮົງກົງ ໃນເຄິ່ງ ທີສອງຂອງປີ 2019 ຊຶ່ງການປະທ້ວງຫຼາຍຄັ້ງໄດ້ພົວພັນກັບການປະທະກັນຢ່າງຮຸນແຮງ ລະຫວ່າງພວກປະທ້ວງ ແລະຕຳຫຼວດ ການປະທ້ວງໄດ້ເກີດ ຂຶ້ນ ຍ້ອນມີການຂັດແຍ້ງ ກ່ຽວກັບຮ່າງກົດໝາຍສົ່ງຜູ້ຮ້າຍຂ້າມແດນ ທີ່ໄດ້ກາຍ ເປັນການຮຽກຮ້ອງໃຫຍ່ຂຶ້ນເອົາສິດເສລີພາບທີ່ຫຼາຍຂຶ້ນ ສໍາລັບສູນກາງການເງິນ ທີີ່ໄດ້ຮັບອະນຸຍາດ ໃຫ້ມີສິດເສລີພາບ ຫຼາຍເປັນພິເສດ ເວລາອັງກິດມອບການຄວບຄຸມໃຫ້ໃນປີ 1997 ການປະທ້ວງໄດ້ເຮັດໃຫ້ປັກກິ່ງ ອອກກົດໝາຍຄວາມປອດໄພແຫ່ງຊາດສະບັບໃໝ່ປີກາຍ ນີ້ ຊຶ່ງພາຍໃຕ້ກົດໝາຍດັ່ງກ່າວ ຜູ້ໃດກໍຕາມທີ່ຢູ່ໃນຮົງ ກົງທີ່ເຊື່ອວ່າ ເປັນຜູ້ກໍ່ການຮ້າຍ ແບ່ງແຍກດິນແດນ ຫຼືໂຄ່ນລົ້ມອຳນາດຂອງລັດຖະບານ ຫຼືຫຼືສົມຮູ້ຮ່ວມຕິດກັບກຳລັງຕ່າງປະທດທີ່ອາດຈະຖືກດຳເນີນຄະດີແລະປະເຊີນໜ້າ ກັບ ໂທດຈຳຄຸກຕະຫຼອດຊີວິດ ຖ້າຫາກຖືກພົບເຫັນວ່າມີຄວາມຜິດ